De conformitat amb el disposa la Llei 39/2015, d'1 d'octubre, del procediment administratiu comú de les administracions públiques, en concret en els articles 14.2 i 14.3 sobre el dret i obligació de relacionar-se electrònicament amb les administracions públiques, us informem que esteu obligats a relacionar-vos a través de mitjans electrònics amb les administracions públiques per efectuar qualsevol tràmit d'un procediment administratiu.
Per tal de donar compliment aquesta obligació normativa us informem que a partir del 1 de febrer de 2018 es suprimirà el canal de tramitació presencial d'aquest tràmit i es mantindrà exclusivament el canal de tramitació telemàtic.
La certificació tecnicosanitària s'atorga per un termini de dos anys per a vehicles nous i per un termini d'un any a partir del segon any d'antiguitat, fins als deu anys, que és la antiguitat màxima.
La renovació de la certificació tecnicosanitària s'ha de sol·licitar amb almenys un mes d'antelació a la finalització del termini de la vigència.
Els requisits per a la renovació de la certificació tecnicosanitària són els mateixos que s'exigeixen per a la seva sol·licitud inicial.
Les empreses o institucions que el 26 de maig de 2012, data d'entrada en vigor del Reial decret 836/2012, de 25 de maig, pel qual s'estableixen les característiques tècniques, l'equipament sanitari i la dotació de personal dels vehicles de transport sanitari per carretera, eren titulars d'autoritzacions de transport sanitari referides a vehicles que no complien els requisits establerts a l'article 3 del Reial decret esmentat poden continuar prestant serveis durant cinc anys a partir de la data esmentada.
Transcorregut aquest període, que finalitza el 26 de maig de 2017, sense que les empreses o institucions hagin adaptat els vehicles a aquests requisits, la certificació tecnicosanitària dels vehicles afectats deixa de tenir validesa.
Un cop presentada la sol·licitud es rep, a través de la Meva carpeta de Canal Empresa, la carta de pagament de la taxa corresponent.
Important: Heu de fer el pagament de la taxa per tal que segueixi la tramitació del certificat.
La certificació anirà a nom de la persona (física o jurídica) que feu constar a l'apartat "Dades d'identificació de la persona sol·licitant".
Quan la documentació presentada sigui l'adequada, l'òrgan competent ha d'inspeccionar el vehicle per al qual se sol·licita la renovació de la certificació tecnicosanitària.
Vigència de la certificació tecnicosanitària
La certificació tecnicosanitària s'atorga per un termini de dos anys per a vehicles nous i per un termini d'un any a partir del segon any d'antiguitat, fins als deu anys, que és l'antiguitat màxima.
Els titulars de vehicles de transport sanitari han de sol·licitar la renovació de la certificació tecnicosanitària corresponent a cadascun dels vehicles amb almenys un mes d'antelació a la finalització del termini de vigència de l'anterior certificació.
Pèrdua de la certificació tecnicosanitària
En data 26 de maig de 2017 també deixen de tenir validesa les certificacions tecnicosanitàries dels vehicles que el 26 de maig de 2012, data d'entrada en vigor del Reial decret 836/2012, no complien els requisits que estableix l'article 3 de la norma esmentada i que no s'hi hagin adaptat durant aquest període.
Per emplenar correctament el formulari cal que el deseu, en format PDF, dins el vostre ordinador amb el nom que vulgueu i que l'obriu amb una versió actualitzada del programari Adobe Reader (versió 9.1 o superior ).
És important que recordeu la carpeta on heu desat el fitxer.
En cas de dubte sobre la tramitació en línia, consulteu les condicions tècniques necessàries i les recomanacions de seguretat disponibles o bé truqueu al servei d'atenció telefònica del 012.
Un cop rebuda la sol·licitud i el pagament de la taxa, l'òrgan tècnic responsable fa saber a la persona interessada el dia i l'hora en què es realitza la inspecció del vehicle de transport sanitari.
La persona titular de la Direcció General d'Ordenació Professional i Regulació Sanitària, un cop s'ha verificat el compliment dels requisits per a l'atorgament de la renovació de la certificació tecnicosanitària de vehicles de transport sanitari, dicta una resolució expressa d'atorgament o denegació de la renovació sol·licitada.
La resolució es notifica a la persona interessada per mitjans electrònics en els termes que estableixen els apartats 3 i 5 de l'article 43 de la Llei 26/2010, del 3 d'agost, de règim jurídic i de procediment de les administracions públiques de Catalunya.
Les notificacions electròniques es fan a través de l'apartat notificacions electròniques de La meva carpeta.
Per a més informació consulteu l'apartat de notificacions electròniques del web del Departament de Salut.
Contra les resolucions que posen fi a aquest procediment relatiu a la certificació tecnicosanitària es pot interposar recurs d'alçada davant el conseller o consellera competent en matèria de salut, en el termini d'un mes comptador des de la data de la notificació.